CELEX: 62008TN0012
Language: lt
Date: 2008-01-04 00:00:00
Title: Byla T-12/08 P 2008 m. sausio 4 d. M pateiktas apeliacinis skundas dėl 2007 m. spalio 19 d. Tarnautojų teismo nutarimą byloje F-23/07 M prieš EMEA

8.3.2008   
            
            
               LT
            
            
               Europos Sąjungos oficialusis leidinys
            
            
               C 64/59
            
         2008 m. sausio 4 d. M pateiktas apeliacinis skundas dėl 2007 m. spalio 19 d. Tarnautojų teismo nutarimą byloje F-23/07 M prieš EMEA
   
   (Byla T-12/08 P)
   (2008/C 64/95)
   Proceso kalba: prancūzų
   Šalys
   
      Apeliantas: M (Broxbourne, Jungtinė Karalystė), atstovaujamas advokatų S. Orlandi, A. Coolen, J.-N. Louis ir E. Marchal
   
      Kita proceso šalis: Europos vaistų agentūra (EMEA)
   Apelianto reikalavimai
   
               —
            
            
               Panaikinti 2007 m. spalio 19 d. Tarnautojų teismo nutarimą M prieš Europos vaistų agentūrą byloje F-23/07.
            
         
               —
            
            
               Panaikinti 2006 m. spalio 25 d. Agentūros sprendimą tiek, kiek juo atmetamas 2006 m. rugpjūčio 8 d. prašymas sudaryti invalidumo komisiją.
            
         
               —
            
            
               Atmesti Agentūros sprendimą, kuriuo atmetamas prašymas atlyginti nuostolius.
            
         
               —
            
            
               Priteisti iš atsakovės atlyginti bylinėjimosi abejose instancijose išlaidas.
            
         Apeliacinio skundo pagrindai ir pagrindiniai argumentai
   Apeliaciniame skunde ieškovas prašo panaikinti Tarnautojų teismo nutarimą, kuriuo atmetamas kaip nepriimtinas ieškinys dėl 2006 m. spalio 25 d. sprendimo, kuriuo Europos vaistų agentūra atmetė jo prašymą sudaryti invalidumo komisiją, ir 2007 m. sausio 31 d. sprendimo, atmetančio jo prašymą atlyginti nuostolius, panaikinimo.
   Pagrįsdamas savo apeliacinį skundą apeliantas nurodo vienintelį pagrindą dėl Tarnautojų teismo Bendrijos teisės nesilaikymo. Jis tvirtina, kad Tarnautojų teismas padarė jo ieškinio pirmajai instancijai apimties aiškinimo klaidą ir, todėl, veikė ultra petita. Jis taip pat tvirtina, kad Tarnautojų teismas, be to, pažeidė Kitų Europos Bendrijų tarnautojų įdarbinimo sąlygų 33 straipsnio 1 ir 2 dalis.